આરતીએ વોશરૂમમાં જઈ ચહેરા પર પર ઠંડા પાણીની છાલક મારી. થોડી તાજગી વર્તાઈ. પોતે તો એમ જ સાથે આવી હતી. વાળમાં કાંસકો ફેરવી, વસ્ત્રો ઠીકઠાક કરીને એ સેટ સુધી પહોંચી ત્યારે તો પ્રેસ કોન્ફરન્સ ચાલુ થઇ ગઈ હતી. જાનકી રેડ્ડી દ્વારા પ્રાસંગિક વાતો હતી અને હવે વારો હતો ફિલ્મી પત્રકારોનો. હમેશા મલ્ટી સ્ટારર, બિગ બજેટ ફિલ્મો બનાવનાર જાનકી રેડ્ડીએ પોતાની આ નવી ફિલ્મ કેવીક પ્રાણવાન હશે તેની ભૂમિકા બાંધ્યા પછી ફિલ્મની કથા અને નવી ટેકનોલોજીથી સ્પેશીયલ ઈફેક્ટ સીન્સ વિષે થોડી ઘણી વાત કરવા માંડી.